23. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ.0061/00/27 της 9/23 Ιουλ. 1963 (ΦΕΚ Β΄ 319) Περί αναθέσεως αρμοδιοτήτων εις Υφυπουργόν Εθνικής Αμύνης. Έχοντες υπ’ όψιν τας διατάξεις των: α)Α.Ν. 1671/1951 «περί Υπουργικού Συμβουλίου» ως ετροποποιήθησαν και συνεπληρώθησαν μεταγενεστέρως. β)Ν.Δ. 2387/1953 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου Ενόπλων Δυνάμεων» ως ετροποποιήθησαν και συνεπληρώθησαν μεταγενεστέρως. γ) Ν.Δ. 4028/1959 «περί Ιεραρχίας και Προαγωγών των Αξιωματικών και των τριών Κλάδων των Ενόπλων Δυνάμεων», ως ετροποποιήθησαν και συνεπληρώθησαν μεταγενεστέρως, αποφασίζομεν: Ανατίθεμεν εις τον υφ’ ημάς Υφυπουργόν Εθνικής Αμύνης απάσας τας εκ των κειμένων Νόμων αρμοδιότητας ημών, εφ’ όσον αύται είναι εκχωρηταί, εξαιρέσει των αναγομένων εις τα κάτωθι θέματα: α)Συντονισμόν επί των προπαρασκευαστικών ενεργειών και της επεξεργασίας των σχεδίων αμύνης της χώρας, συμφώνως τοις άρθρ. 5, 10 και 15 του Ν.Δ. 2387/53 «περί Υπουργείου Εθνικής Αμύνης». β)Την έκδοσιν πάσης διοικητικής πράξεως εκδιδομένης κατ’ εφαρμογήν των Ν.Δ. 2387/1953 «περί Υπουργείου Εθνικής Αμύνης», 4028/59 «περί ιεραρχίας και προαγωγών αξιωματικών» ως ούτος τροποποιηθείς ισχύει, και των Νόμων «περί καταστάσεως αξιωματικών των τριών Κλάδων των Ενόπλων Δυνάμεων» (Α.Ν. της 25.1.1936 δια τον Στρατόν Ξηράς, Β.Δ. της 10.12.49 δια το Β. Ναυτικόν και Α.Ν. 3102/1942 δια την Β. Αεροπορίαν), ως ούτοι τροποποιηθέντες ισχύουν σήμερον, εις ό,τι αφορά του Ανωτάτους Αντιστρατήγους και Υποστρατήγους, Αντιναυάρχους και Υποναυάρχους, Αντιπτεράρχους και Υποπτεράρχους και Ταξιάρχους. γ)Την άσκησιν ποινικής διώξεως Ανωτάτων Αξιωματικών. δ)Κατευθύνσεις επί του Συντονισμού και τελικήν έγκρισιν του προϋπολογισμού των κατά Κλάδους Ενόπλων Δυνάμεων. ε)Προτάσεις σχεδίων Νόμων. ς)Την έκδοσιν διαταγών αφορωσών: ι)Απασχόλησιν των Ενόπλων Δυνάμεων εις έργα εκτός των κυρίων αυτών καθηκόντων. ιι)Οιασδήποτε φύσεως θέμα, σχέσιν έχον με εκλογάς. Σελ. 26 ιιι)Πρόσκλησιν και απόλυσιν στρατευσίμων Οπλιτών και Εφέδρων Αξιωματικών και οπλιτών. ιυ)Ανακλήσεις και απολύσεις Εφέδρων εκ Μονίμων Αξιωματικών παντός βαθμού. Δια της παρεχομένης κατά τ’ ανωτέρω εκχωρήσεως αρμοδιοτήτων εις τον Υφυπουργόν Εθνικής Αμύνης νοείται, ότι αι αρμοδιότητες αύται ασκούνται υπό του Υφυπουργού παραλλήλως προς την άσκησιν τούτων και υπό του Υπουργού Εθνικής Αμύνης. Από της δημοσιεύσεως της παρούσης, παύει ισχύουσα πάσα προγενεστέρα σχετική απόφασις. 36.Α.α.23 Υπουργείο Εθνικής Άμυνας 11 